Raskeratsaväelased olid XIV saj. kaetud plaatrüüga, mis XV saj. vahetus klassikalise raudrüü vastu. Need turvised olid loomulikult väga rasked, samuti olid need tihti ka hobustel seljas, seetõttu said nad rünnakul enamasti vaid traavida116. Ometigi olid rüütlid oma odaga küllalt osavad, et jalaväelane teda peatada ei suudaks. Tegelikult oli sellist rüütlit hobuselt paisata väga keeruline. Ta oli raske, jalad olid tugevasti jalustes, sadulal olid ees ja taga kõrged servad ning oda ulatus kaugele ette. Efektiivsed olidki vaid kaugrelvastuses mehed ja piigimehed, kelle piigid olid lihtsalt pikemad ning tihedamalt ette sirutatud.